CELEX: 32017R1202
Language: lv
Date: 2017-07-05
Title: Komisijas Regula (ES) 2017/1202 (2017. gada 5. jūlijs) par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību (Dokuments attiecas uz EEZ. )

6.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 173/6
            
         KOMISIJAS REGULA (ES) 2017/1202
   (2017. gada 5. jūlijs)
   par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji pieteikumus veselīguma norāžu atļauju saņemšanai var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei (EFSA) (turpmāk “Iestāde”) zinātniskā novērtējuma veikšanai, kā arī Komisijai un dalībvalstīm informācijai.
            
         
               (3)
            
            
               Iestāde sniedz atzinumu par attiecīgo veselīguma norādi.
            
         
               (4)
            
            
               Komisija, ņemot vērā Iestādes sniegto atzinumu, lemj par veselīguma norāžu atļaušanu.
            
         
               (5)
            
            
               Pēc tam, kad uzņēmums Granarolo S.p.A. iesniedza pieteikumu saskaņā ar Regulas (EK) Nr. 1924/2006 13. panta 5. punktu, Iestādei bija jāsniedz atzinums par veselīguma norādi saistībā ar fermentētu pienu ar zemu tauku saturu apvienojumā ar fruktooligosaharīdiem un dzīvām Lactobacillus rhamnosus GG (ATCC 53103), Streptococcus thermophilus (Z57) un Lactobacillus delbrueckii subsp. bulgaricus (LB2) un aizsardzību pret Herpes simplex vīrusa reaktivēšanos mutes epitēlijā (jautājums Nr. EFSA-Q-2015-00488 (2)). Pieteikuma iesniedzējs ierosināja šādu norādes formulējumu: “Fermentēta piena ar zemu tauku saturu lietošana uzturā apvienojumā ar fruktooligosaharīdiem (FOS) un dzīvām Lactobacillus rhamnosus GG (ATCC 53103), Streptococcus thermophilus (Z57) un Lactobacillus delbrueckii subsp. bulgaricus (LB2) palīdz samazināt Herpes simplex vīrusa izraisītu aukstumpumpu atkārtotu veidošanos veseliem uzņēmīgiem indivīdiem”.
            
         
               (6)
            
            
               Komisija un dalībvalstis 2016. gada 19. jūlijā saņēma Iestādes zinātnisko atzinumu, kurā tā, pamatojoties uz iesniegtajiem datiem, secināja, ka nav noteikta cēloņsakarība starp fermentēta piena ar zemu tauku saturu, uz kuru attiecas veselīguma norāde, lietošanu uzturā un aizsardzību pret Herpes simplex vīrusa reaktivēšanos mutes epitēlijā. Tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (7)
            
            
               Pēc tam, kad Food for Health Ireland iesniedza pieteikumu saskaņā ar Regulas (EK) Nr. 1924/2006 13. panta 5. punktu, Iestādei bija jāsniedz atzinums par veselīguma norādi attiecībā uz FHI LFC24 – no liellopu piena iegūtu kazeīna hidrolizātu – un glikozes reakciju ierobežošanu asinīs pēc ēšanas (jautājums Nr. EFSA-Q-2015-00755 (3)). Pieteikuma iesniedzējs ierosināja šādu norādes formulējumu:“FHI LFC24 palīdz regulēt glikozes līmeni asinīs pēc pārtikas patēriņa”.
            
         
               (8)
            
            
               Komisija un dalībvalstis 2016. gada 22. jūlijā saņēma Iestādes zinātnisko atzinumu, kurā tā norādīja, ka pieteikuma iesniedzēja iesniegtie pierādījumi neapliecina, ka ar insulīna sekrēcijas palielināšanu panāktai glikozes reakciju ierobežošanai asinīs pēc ēšanas ir labvēlīga fizioloģiska ietekme uz norādes mērķauditoriju. Tādēļ, pamatojoties uz iesniegtajiem datiem, Iestāde secināja, ka nav noteikta cēloņsakarība starp pārtikas produkta, uz kuru attiecas norāde, lietošanu uzturā un labvēlīgu fizioloģisku ietekmi uz mērķauditoriju. Tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (9)
            
            
               Pēc tam, kad Pierre Fabre Medicament iesniedza pieteikumu saskaņā ar Regulas (EK) Nr. 1924/2006 13. panta 5. punktu, Iestādei bija jāsniedz atzinums par veselīguma norādi attiecībā uz V0137 – ar DHA bagātinātu zivju eļļu – un apgalvojumu “palīdz palēnināt ar vecumu saistītu kognitīvo atmiņas un izpildfunkciju traucējumu veidošanos” (jautājums Nr. EFSA-Q-2016-00071 (4)). Pieteikuma iesniedzējs ierosināja šādu norādes formulējumu: “V0137 apvienojumā ar fizisku un intelektuālu treniņu palīdz palēnināt ar vecumu saistītu kognitīvo atmiņas un izpildfunkciju traucējumu veidošanos”.
            
         
               (10)
            
            
               Komisija un dalībvalstis 2016. gada 5. augustā saņēma Iestādes zinātnisko atzinumu, kurā tā, pamatojoties uz iesniegtajiem datiem, secināja, ka nav noteikta cēloņsakarība starp V0137, uz kuru attiecas veselīguma norāde, lietošanu un lēnāku kognitīvās funkcijas samazināšanos. Tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā minētās veselīguma norādes neiekļauj Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal 2016; 14(7):4538.
   
      (3)  EFSA Journal 2016; 14(7):4540.
   
      (4)  EFSA Journal 2016; 14(8):4539.
   
      PIELIKUMS
      
         Noraidītās veselīguma norādes
      
      
                  Ar pieteikumu saistītie Regulas (EK) Nr. 1924/2006 noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
               
               
                  Fermentēts piens ar zemu tauku saturu apvienojumā ar fruktooligosaharīdiem (FOS) un dzīvām Lactobacillus rhamnosus GG (ATCC 53103), Streptococcus thermophilus (Z57) un Lactobacillus
                     delbrueckii subsp. bulgaricus (LB2)
               
               
                  Fermentēta piena ar zemu tauku saturu lietošana uzturā apvienojumā ar fruktooligosaharīdiem (FOS) un dzīvām Lactobacillus rhamnosus GG (ATCC 53103), Streptococcus thermophilus (Z57) un Lactobacillus delbrueckii subsp. bulgaricus (LB2) palīdz samazināt Herpes simplex vīrusa izraisītu aukstumpumpu atkārtotu veidošanos veseliem indivīdiem.
               
               
                  Q-2015-00488
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
               
               
                  FHI LFC24 – no liellopu piena iegūts kazeīna hidrolizāts
               
               
                  FHI LFC24 palīdz regulēt glikozes līmeni asinīs pēc pārtikas patēriņa.
               
               
                  Q-2015-00755
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
               
               
                  V0137 – ar DHA bagātināta zivju eļļu
               
               
                  V0137 apvienojumā ar fizisku un intelektuālu treniņu palīdz palēnināt ar vecumu saistītu kognitīvo atmiņas un izpildfunkciju traucējumu veidošanos.
               
               
                  Q-2016-00071